เห็นพายร้านนี้มาตั้งแต่สาขาแรกที่ the commons แต่ยังไม่เคยแวะชิม เพราะตัวไส้แรกๆมีไม่เยอะและเป็นไส้คาวซึ่งยังไม่ค่อยดึงดูดใจเราเท่าไหร่ 

แต่ตอนนี้หลังจากร้านได้ขยายสาขามาเปิดที่พารากอนชั้น G โซน Gourmet paradise พร้อมกับเมนูใหม่ๆเอาใจสายหวานอย่าง พายลาวาไข่เค็ม ชาไทย ไอศครีมพาย และโยเกิร์ตโฮมเมดพร้อมท้อปปิ้งหลากหลายรสชาติ ก้อถึงเวลาที่เราต้องตามไปชิมกันดูซักหน่อยค่ะ

# เมนูที่ชิม #
- Holy yolky 
พายไส้ลาวาไข่เค็มที่ตัวแป้งพายกรอบเบาหอมเนยไม่เหนียว ตัวไส้หวานมันเค็มเข้มข้นอร่อยครบรส และยังเป็นลาวาแม้ไม่ได้อุ่น

- Holy moly ice cream pie
แป้งพายอบร้อนพร้อมไอศครีมรสมอลต์สกูปใหญ่พอสมควร โรยหน้าด้วยบิสกิตพายหวานชิ้นเล็กๆ และราด salted caramel เพิ่มรสชาติ

- Strawberry yogurt balsamic seriosly
โยเกิร์ตโฮมเมดรสธรรมชาติทานคู่บัลซามิค กราโนล่า สตรอเบอรี่ เกล็ดราสเบอรี่ และเมอร์แรงก์
รสชาติเมนูนี้ออกแนวเปรี้ยวจี๊ดไปหน่อยค่ะ เพราะทั้งโยเกิร์ตและบัลซามิคมีรสเปรี้ยวจัด ยังดีมีท้อปปิ้งอื่นๆมาช่วยเบรครสเอาไว้บ้าง ถ้าใครไม่ชอบเปรี้ยวและไม่คุ้นรสบัลซามิคไม่แนะนำนะคะ

และนอกจาก 3 เมนูด้านบน เราก้อซื้อพายลาวาไข่เค็มและชาไทยกลับไปฝากที่บ้านอย่างละชิ้น ซึ่งน้องสาวชิมแล้วติดใจมาก กลับไปซื้อทานติดๆกันอีก 2 รอบเลยค่ะ 

สรุป ส่วนตัวคิดว่าพายที่นี่โดดเด่นที่แป้งพายซึ่งเรียงเป็นชั้น กรอบเบาหอมเนยไม่เหนียวแม้จะทิ้งไว้นาน พร้อมไส้ที่มีรสชาติเข้มข้นกลมกล่อมอร่อยถูกใจ เล็งไว้แล้วว่าจะต้องกลับไปชิมไส้อื่นๆอีกแน่นอนค่ะ
